AQSh prezidentligi uchun saylov chog‘ida saylovchilardan kamida bir nafari «Barselona»ning argentinalik hujumchisi Lionel Messiga ovoz bergan. Sport nashri ma’lumotiga ko‘ra, saylovchilardan biri byulletenga uning ismi-sharifini yozgan. 8 noyabr kuni AQShda umumxalq saylovi bo‘lib o‘tdi. Respublikachilardan nomzod Donald Tramp prezidentlikka saylanish uchun yetarli miqdorda ovoz to‘pladi. U zarur 270ta ovoz o‘rniga 279ta ovozga ega bo‘lgan. Uning asosiy raqibi Demokratlar vakili Hillari Klinton uchun 218 saylovchi ovoz berdi.